มีพวกน่าสังเวชแถวนี้มั้ยครับ
(ทรัมป์ 2016)
(ทรัมป์ เพนซ์ ทําให้อเมริกากลับมายิ่งใหญ่อีกครั้ง)
ขอบคุณทุกคนมากครับ
ขอบคุณมาก
(การหาเสียงของทรัมป์ คืนก่อนวันเลือกตั้ง)
คือ...
ตอนผมอยู่บนเครื่องบิน มีคนเอาจดหมายมาให้ผม
บอกว่ามาจากโค้ชเบลิชิก
เราเลยโทรหาเขาแล้วบอกว่า
"ถ้าคุณทรัมป์จะขออ่านจดหมายฉบับนี้
ให้คนที่นิวแฮมป์เชียร์ฟังได้มั้ย"
เขาบอกว่า "แน่นอน ถ้าคุณต้องการ"
เขาเขียนมาว่า "ยินดีด้วยกับการหาเสียงที่ยิ่งใหญ่
คุณเผชิญอุปสรรคนานา
ทั้งสื่อที่บิดเบือนและตั้งแง่
จนฝ่าฟันมาได้...
...อย่างสวยงาม
หวังว่าการเลือกตั้งวันพรุ่งนี้
จะเป็นโอกาส ให้อเมริกากลับมายิ่งใหญ่อีกครั้ง"
ทําให้อเมริกากลับมายิ่งใหญ่อีกครั้ง
"ขอให้คุณโชคดีในวันพรุ่งนี้
บิล เบลิชิก"
ยู เอส เอ
เมื่อคืนที่ผ่านมา ทรัมป์อ่านจดหมายให้การสนับสนุน
ที่เขาบอกว่าได้รับมาจาก โค้ชทีมเพเทรียตส์ บิล เบลิชิก
ทั้งหมดทั้งมวล ที่ไม่ควรให้มายุ่งเกี่ยวกับทีม
การเมืองไม่ได้อยู่ เป็นอันดับแรกหรอกเหรอ
ไม่คาดคิดเลยว่า จะได้เห็นจากบิล เบลิชิก
เพราะเขาไม่เคย พูดเรื่องทั่ว ๆ ไปพวกนี้เลย
ไม่ต้องพูดพร่ําอะไรให้สื่อได้ยิน จัดการตัวเองแล้วก็ลงสนามแค่นั้น
ไม่มีใครอยากฟังอะไรจากปากพวกนาย
การที่คุณคอยบอกทุกคนในทีม
ว่าไม่ให้ออกมาพูดอะไรต่อหน้าสื่อ เพราะจะทําให้ไขว้เขว
แล้วทําไมคุณถึงเลือก
ที่จะส่งข้อความและอนุญาตให้ โดนัลด์ ทรัมป์อ่านให้สาธารณชนฟัง
ความสัมพันธ์ของผมกับโดนัลด์ ทรัมป์ ไม่เกี่ยวข้องกับการเมือง
ผมรู้จักเขามานาน ตั้งแต่ก่อนที่เขาจะลงเล่นการเมือง
โดนัลด์เป็นเพื่อนของผม
ผมก็แค่เขียนจดหมายส่วนตัวถึงเขา
ตอนที่จดหมายถูกอ่าน
ผมรู้สึกเหมือนเราถูกหลอก
บิลมักจะพูดว่า "เราต้องไม่อยู่ในพื้นที่สื่อ
พูดถึงเรื่องต่าง ๆ พวกนี้"
คือผมก็มีความคิดเห็น ที่อยากพูดออกไปเหมือนกัน
แต่เพราะเคารพในทีม ผมเลยไม่ได้พูดออกไป
ผมว่ามันช่างย้อนแย้งสิ้นดี
วิถีของเพเทรียตส์ เริ่มจากการเคารพเพื่อนร่วมทีม
และเอาประโยชน์ของทีมเป็นที่ตั้ง
มันคือรากฐานของที่นี่
ผมว่าเขาไม่ได้ใกล้ชิด กับนักกีฬาในทีมเท่าไรนักในตอนนั้น
เลยไม่รู้ว่า
มันส่งผลกระทบต่อทีม
กลับมาทวงแชมป์ได้ยิ่งใหญ่ ที่สุดในประวัติศาสตร์ซูเปอร์โบวล์
ตอนจบฤดูกาลปี 2016
เพเทรียตส์คว้าแชมป์ซูเปอร์โบวล์ ครั้งประวัติศาสตร์มาได้
แต่แทนที่จะหนักแน่น ในสิ่งที่พวกเขาเป็น
รากฐานของทีมกลับค่อย ๆ ถูกสั่นคลอน
(แชมป์)
และปีถัดมาเราก็เริ่มได้เห็น ความสัมพันธ์ที่ระหองระแหง
ความสุขที่เลือนหายไป
และความไม่ปกติ
("เราทุกคนคือเพเทรียตส์" โรเบิร์ต คราฟต์)
ตั้งแต่เริ่มฤดูกาล
จนจบฤดูกาล
บอกได้เลยว่า ชัยชนะซูเปอร์โบวล์ครั้งนี้
เป็นครั้งที่หอมหวานที่สุด อย่างไม่ต้องสงสัย
แต่ไม่ใช่แค่นั้น
รอดูสิ่งที่เราเตรียมมาเสียก่อน
แทนที่เราจะเสิร์ฟเค้กแครอท เป็นของหวานเหมือนทุกครั้ง
เราจะเสิร์ฟรางวัล ที่ระยิบระยับกว่านั้นอีก
เหล่าแชมป์ซูเปอร์โบวล์ เปิดดูแหวนของพวกคุณได้เลยครับ
บอกแล้วไง
ว่าจะเอามันกลับบ้าน
เราเอามันกลับมาบ้านแล้ว ไปเลย
ไปเลย
หลังจากคว้าแชมป์ซูเปอร์โบวล์
ทอม เบรดีสร้างฐานที่มั่นให้ตัวเขา ในฐานะควอเตอร์แบคตลอดกาลของทีม
ไม่กี่เดือนหลังจากนั้น เราก็เริ่มตระหนักได้ว่า
ทอมจะใช้ชีวิตในแบบที่เขาต้องการ
และคว้าโอกาสที่เข้ามา จากความสําเร็จนี้
ทอมเริ่มไม่ค่อยห่วงว่าบิลจะคิดยังไง
และทําตามที่เขาต้องการ
คุณเริ่มเห็นธุรกิจของเบรดี ผุดขึ้นเป็นดอกเห็ด
ผมรักอเมริกันฟุตบอล
ผมดีใจที่ได้มาที่โตเกียว และแบ่งปันมันกับพวกคุณ
สิ่งที่จะพาคุณพัฒนา จากจุดที่คุณเป็นอยู่ ณ ตอนนี้
คือการฝึกซ้อม และการทุ่มเท
และไม่ปล่อยให้ใครหน้าไหน มาบอกว่าคุณทําไม่ได้
ผมทั้งคล่องและเร็วขึ้น
กว่าตอนที่ผมเริ่มเล่น
คุณเร็วขึ้นในวัย 40 ปี
- มากกว่าตอนที่คุณอายุ 18 ปีเหรอ - ใช่
ถ้ามีสูตรลับความสําเร็จ
ก็คงหาได้จากศูนย์ออกกําลังกาย ที่สนามกีฬายิลเลตต์
ที่มีชื่อว่า ทีบี ทเวลฟ์ สปอร์ตเธอราพี เซ็นเตอร์
การเกิดขึ้นของธุรกิจ ทีบี ทเวลฟ์
แสดงให้เห็นถึงความเป็นอิสรภาพของทอม
ทอมมีเริ่มแยกตัวเองออกจาก "ทีมต้องมาก่อนเสมอ"
สิ่งที่เกิดขึ้น
สร้างความตึงเครียดระหว่างเขากับบิล
โดยเฉพาะความสนิทสนม ของทอมมีและอเล็กซ์ เกวเรโร
เอาละนะ
แค่เท้าโดยรวม ขา จุดพิเศษสองที่ แล้วก็แขน
โอเค นอนหงายเลย
เล่นแรงนะวันนี้
ส่วนตกค้างสินะตรงนั้น
ทอมกับผมมีความสัมพันธ์ที่พิเศษ
อย่าเกร็ง
การที่คุณรักษาโดยใช้มือ และการสัมผัสร่างกาย
พร้อม ๆ กับความรู้สึก ที่ได้ช่วยบรรเทาความเจ็บปวด
มันเกิดเป็นความผูกพัน
บางคนก็เรียกว่าเป็นคู่หูกัน
รู้สึกดีเลย
มันคือมิตรภาพ คือครอบครัว คือพี่น้อง
บลูเบอร์รีปั่นเหรอ
- นั่นอะไรอะ - สูตรนี้ดีมาก
ตลอดหลายปีที่ผ่านมา ผมและอเล็กซ์สนิทกันมากขึ้น
หลายครั้งที่อเล็กซ์ช่วยให้ผม ผ่านช่วงเวลาที่ยากลําบากมาได้
ทั้งในแง่ของสภาพร่างกาย สภาพจิตใจ และความรู้สึก
จําได้ว่าตอนปี 2004 ผมมีปัญหาเจ็บข้อศอก
ผมขว้างบอลไม่ได้เลยตอนซ้อม
ให้ตายสิ ตื่นได้แล้ว
ในฐานะควอเตอร์แบค เราต้องขว้างบอล 12 วันรวด
ทําเอาล้า
ผมไปเจอนักบําบัด แต่ก็ไม่ได้ช่วยให้ดีขึ้น
จนได้มาเจออเล็กซ์เป็นครั้งแรก
ความเจ็บที่ข้อศอกหายไปเลย เป็นครั้งแรกในชีวิต
ผมเลยแบบ "เห้ย นายทําได้ยังไง"
ความยืดหยุ่น คือหัวใจหลักของวิธีการของเรา
ผมเชื่อว่าถ้าเรา ทําให้กล้ามเนื้อยืดหยุ่นอยู่เสมอ
มันก็จะรับแรงกระแทกที่เข้ามาได้
แต่ถ้ามันตึงไปหมด แรงกระแทกก็ต้องหาที่ลง
แรงนั้นก็อาจจะไปลงกับข้อเท้า หัวเข่า ข้อต่อสะโพก
หลังส่วนล่าง ที่คนส่วนใหญ่มักจะเจ็บกัน
คุณฝึกความยืดหยุ่นบ่อยแค่ไหน
บ่อยเท่าที่จะทําได้
อเล็กซ์กับผมฝึกด้วยกัน อย่างต่ําห้าถึงหกครั้งต่อสัปดาห์
ทอมรู้สึกตัวเร็ว ก็เลยเริ่มฝึกเร็ว
พอผ่านมาหลายปีคุณก็เริ่มเห็นผลลัพธ์
คือการเล่นระดับอาชีพในวัย 40 ปี
อายุ 40 แล้วไง
เราเริ่มเส้นทางนี้ด้วยกัน
เส้นทางของการใส่ใจสุขภาพเชิงรุก
และตลอดเวลานั้น
ผมก็ชักชวน ให้เพื่อนร่วมทีมทําอย่างเดียวกัน
ผมว่าทุกอย่างต้องมีทางสายกลาง
คุณต้องมีความแข็งแกร่ง
แต่ก็ต้องมีความยืดหยุ่นและต้องมี...
ผมไม่ได้ต่อต้านความแข็งแกร่ง ทุกคนคิดว่าผมต่อต้านความแข็งแกร่ง
ผมว่าความแข็งแกร่งและความยืดหยุ่น คือสุดยอด นั่นแหละที่นายต้องการ
ผมว่าคุณควรฝึกฝน เพื่อให้ได้สิ่งที่คุณต้องการ
นายต้องแข็งแกร่งจูลส์ ดูนี่
นายต้องแข็งแกร่งด้วย
ผมบอก "ทุกคน วิธีนี้ได้ผลกับผม"
ผมเคยเจ็บข้อศอกมาตลอด ตอนนี้หายเป็นปลิดทิ้ง
หัวไหล่ผม ขว้างบอลมากี่แสนลูกแล้วก็ไม่รู้
ถ้าลองเอาไปสแกนเอ็มการ์ไอดู ก็ยังสภาพเหมือนหนุ่ม ๆ
ตอนนั้นเบรดีเหมือนผู้เผยแผ่นิกาย
เกี่ยวกับสิ่งที่อเล็กซ์ช่วยเขา
จนถึงจุดหนึ่ง ผู้เล่นหลายคนเข้ามาให้เกวเรโรดูแล
ร็อบ กรอนคาวสกีก็ด้วย
พอเรื่องถึงหูเบลิชิก
หลาย ๆ อย่างในทีมก็... บูม
ยินดีต้อนรับสู่ค่ายฝึกซ้อม
(ค่ายฝึกซ้อมปี 2017)
ปีก่อนหน้านั้น ปอดผมรั่ว
กล้ามเนื้อหลังฉีก กลายเป็นจบฤดูกาลนั้นไปเลย
การกลับมาเล่นเลยค่อนข้างยาก
ช่วงจบฤดูกาลก็ไม่สู้ดีนัก
โค้ชเบลิชิกเรียกผมไปคุย เพราะเล่นได้ไม่เข้าเป้า
บอกว่าผมดูเชื่องช้า ดูไม่ได้เลย
บิลกะตัดผมทิ้ง สาบานเลยว่าพูดจริง
หลังจากนั้นผมก็ไปที่ทีบี ทเวลฟ์ จะบอกอะไรให้ว่า
แค่ไม่กี่ครั้ง ผมก็รู้สึกได้ถึงความแตกต่างเลย
ดี อย่าเกร็ง ดีมากครับ ดีมาก
หลังผมเริ่มผ่อนคลาย ความเจ็บปวดค่อย ๆ หายไป
พอลงสนามฝึกซ้อม ความเร็วผมเริ่มกลับมา
ผมคิด "พระเจ้าช่วย ราวกับเวทมนตร์"
แต่การที่ผมทําตามวิธีของทอม เบรดี
ทําให้บางคนไม่พอใจ
สิ่งหนึ่งที่น่าสนใจ
จากการที่ร็อบ กรอนคาวสกี เข้าร่วมการฝึกแบบทีบี ทเวลฟ์
คือเบรดีและเกวเรโรไม่เน้น การสร้างกล้ามเนื้อไปทั่วทั้งร่างกาย
กร็องค์เลยบอกว่า "ผมไม่สควอทนะ"
ตอนที่ทีมพัฒนาสมรรถภาพบอกให้เขาทํา
ตอนนั้นเบลิชิกเลยบอกกับกร็องค์ ต่อหน้าผู้เล่นคนอื่น ๆ ว่า
"นายไม่ยอมสควอท นายเอาแต่เล่นยางยืด
ไม่แปลกที่โดนชนกระเด็นกระดอนไปทั่ว ก็นายมันอ่อนปวกเปียก"
บิลคงมองว่ามีคนสั่งการเยอะเกินไป
การมีผู้เชี่ยวชาญจากข้างนอก เข้ามาเกี่ยวข้องในทีม
ผมเข้าใจนะว่าทีมงานเพเทรียตส์เอง
คงเริ่มรู้สึกตึง ๆ เหมือนกัน
ง่าย ๆ เลย
เกวเรโรดูถูกวิธีการของ ทีมพัฒนาสมรรถภาพของเพเทรียตส์
อีกสิ่งที่ทําให้ยอมรับ อเล็กซ์ เกวเรโรได้ยาก
คือเขามีประเด็นในอดีต
ที่ทําให้เขาดูเป็น หมอกํามะลอหรือหมอเถื่อน
เขาทําทีว่าเป็นแพทย์ ทั้งที่จริง ๆ แล้วเขาไม่ใช่
- ใช่ - เขาอ้างว่า
เขาสามารถรักษาผู้ป่วยระยะสุดท้ายได้
- แต่ก็พิสูจน์ไม่ได้ - โอเค
- ตอนนี้เขาดูแลผู้เล่นจํานวนมาก - ครับ
ทีมผู้ฝึกสอนเดือดแน่ ๆ
เพราะพวกเขาไม่เชื่อไง
นักกีฬาจะไปคุยกับใครก็ได้ นอกการฝึกซ้อม
แต่คุณไม่ควรมีใครในทีม ที่คอยให้ความเห็นขัดแย้ง
กับความเห็นของทีมงาน
กับความเห็นของทีมพัฒนาสมรรถภาพ
พูดกันคนละอย่างสองอย่าง
นิวอิงแลนด์ เพเทรียตส์ยกเลิก สิทธิพิเศษมากมายของอเล็กซ์ เกวเรโร
ผู้เป็นครูฝึกส่วนตัว หุ้นส่วนธุรกิจ และคนสนิทของเบรดี
เกวเรโรไม่ได้รับอนุญาตให้รักษา ผู้เล่นคนอื่น ๆ นอกจากทอม เบรดี
และยังถูกห้ามโดยสาร เครื่องบินส่วนตัวของทีมอีกด้วย
สิทธิ์ในการเข้าถึงขอบสนาม ก็ถูกยกเลิกเช่นกัน
คุณมีปฏิกิริยาอย่างไร ตอนที่บิลบอกคุณว่า
ไม่อนุญาตให้อเล็กซ์ เข้าถึงขอบสนามและเครื่องบินของทีม
ผมไม่เห็นด้วยกับคําถามนะ
(ทอม เบรดี ควอเตอร์แบค)
ผมไม่รู้ว่าคุณพูดถึงเรื่องอะไร
คุณรู้ได้ยังไงว่าเขาพูดว่าอะไร
คุณจะบอกว่า รายงานเรื่องการเข้าถึงถูก...
ผมไม่ได้จะบอกอะไร แค่ถามว่าพูดได้ยังไงว่าเขาพูดอะไร
คุณไม่มีทางรู้ได้เลย
ผมคุยกับเขาหลายต่อหลายครั้ง เป็นเรื่องส่วนตัวระหว่างเขากับผม
ผมคิดว่าไม่มีใครรู้ว่าเราคุยอะไรกัน
ผมไม่เคยพูด เขาก็ไม่เคยพูด
เรื่องที่เกิดขึ้นสร้างความเกลียดชัง
มั่นงี่เง่ามาก เพราะอเล็กซ์เป็นคนที่วิเศษสุด ๆ
เขาทําให้ผมสุขภาพดี ลองคิดดูนะ
ไม่มีทาง ที่ผมจะเล่นในลีกได้ถึง 12 ปี
ถ้าปราศจากความทุ่มเท ที่เขามีให้ผมและทีม
แต่แทนที่จะได้รับคําชม เขากลับถูกกล่าวโทษ
ผมคิดตลอดว่า "พวกนายเป็นบ้าอะไรกัน"
(บัลลังก์เพเทรียตส์ สั่นคลอนจากภายใน)
มันวุ่นวายมาก กรณีอเล็กซ์และเพเทรียตส์
ผมไม่เข้าใจเลยจริง ๆ
ผมถามตลอด "ทอม ทําไมนายโดนกัดไม่ปล่อยเลย
ทั้ง ๆ ที่นายอายุ 40 แล้ว แต่ยังทําแต้มได้
อย่างกับอายุแค่ 23 ปี
ยังครองตําแหน่ง ควอเตอร์แบคที่ดีที่สุดในลีก"
ผมแค่ไม่เข้าใจเลยจริง ๆ เขาเองก็ตอบผมไม่ได้
เขามักจะ "ผมเองก็ไม่รู้ว่ะ ร็อบ"
ชวนให้สงสัยมั้ยว่า เบรดีและเบลิชิกยังรักกันดีอยู่มั้ย
จะไม่สงสัยได้ยังไง
เพราะสิ่งหนึ่งที่เรารู้ เกี่ยวกับทอม เบรดี
ผู้ไม่ค่อยเปิดเผยเรื่องส่วนตัว
ทั้งการใช้ชีวิตและคนสนิทเท่าไรนัก
คืออเล็กซ์ เกวเรโรอยู่วงในแน่ ๆ
เขาเป็นเหมือนพระอาจารย์ของทอม เบรดี
- เขาโน้มน้าวให้ทอม เบรดี - กินอะโวคาโดเหรอ
- ใช่ เขาคือปรมาจารย์อะโวคาโดปั่น - อ๋อ
ทอม เบรดีคิดว่า ตัวเองจะเล่นได้จนอายุถึง 100 ปี
ผมคิดว่าอะไรรู้มั้ย นี่คือสงครามแย่งชิงอิทธิพล
ประเด็นหลัก ของเรื่องเกวเรโรคือการชิงอํานาจ
ฝั่งหนึ่งคือเบรดี ที่พยายามสร้างอิทธิพลให้ตัวเอง
อีกฝั่งคือเบลิชิก ที่พยายามครองอํานาจที่มี
ต้องลองคิดถึง เส้นทางความสัมพันธ์ของสองคนนี้
การแข่งขันจบแล้ว เพเทรียตส์เป็นแชมป์ซูเปอร์โบวล์
เป็นไงล่ะทีนี้ เป็นไง
ในตอนแรกเบรดีมองเบลิชิกเป็นอาจารย์
ที่เขาทั้งนับถือและเชื่อมั่น
นี่คือตัวอย่าง ผลลัพธ์ของการเชื่อใจซึ่งกันและกัน
โค้ชของผมคอยสนับสนุนผมเสมอ
ฝันที่เป็นจริง
เขาพูดสิ่งที่บิลต้องการให้เขาพูด
ระหว่างฤดูกาลเขายังเต็มใจ ที่จะเป็นกระโถนรับอารมณ์จากบิล
ดูไม่ได้เลย
เล่นอีกรอบ ตั้งแถวแล้วเล่นอีกรอบ เบรดี
ถ้าเบลิชิกบอกว่ามันดีสําหรับทีม เบรดีก็จะทํา
แต่ตอนนี้ 15 ปีให้หลัง
เบรดีพยายามแสดงตนเป็นอิสระ
บิลเองก็สูญเสียอํานาจ
ไม่ใช่แค่เรื่องเกวเรโร
แต่ระหว่างฤดูกาล ยังมีกรณีของจิมมี การอปโปโลด้วย
เปิดคืนนี้ด้วย การย้ายทีมที่ไม่มีใครคาดคิดมาก่อน
เพเทรียตส์เจรจาส่งจิมมี การอปโปโล ให้ซานฟรานซิสโก โฟร์ตี้ไนเนอร์ส
การอปโปโลเคยถูกมองว่า ถูกปั้นขึ้นมาเป็นทายาททอม เบรดี
ผมเชื่อว่าโค้ชเบลิชิก พร้อมที่จะนําทีมโดยปราศจากทอม เบรดี
แต่คราฟต์มองเบรดีเป็นเหมือนลูกชาย เลยบอกเบลิชิกว่า
"นายต้องย้ายตัวจิมมี การอปโปโล"
(ความลับการย้ายทีม)
ผมไม่เคยขอให้เขาทําอย่างนั้นเลย
ผมแค่บอกบิลว่า จะไม่มีการย้ายทอม เบรดีเป็นอันขาด
ก็ทําเอาตึง ๆ เหมือนกันนะ
บิล เบลิชิกเศร้าไปเลย ตอนที่ส่งตัวการอปโปโลไป
ราวกับว่าเขาสูญเสีย เพื่อนสนิทที่เป็นควอเตอร์แบค
คุณรู้สึกได้เลยว่า รอยร้าวระหว่างเบรดีและเบลิชิก
ขยายกว้างขึ้น
คุณยังนัดเจอกับทอม และเหล่าควอเตอร์แบค
ทุกสัปดาห์อย่างที่เคยทํามา
เป็นประจําทุกปีมั้ย
ผมนัดเจอผู้เล่นทุกคนตลอดเวลา
ตอนนี้ความสัมพันธ์ระหว่างคุณกับทอม
ในแง่การทํางานเป็นยังไงบ้าง
มีอะไรเปลี่ยนไปมั้ยในปีนี้
ทุก ๆ ปีก็ต่างกันอยู่แล้ว
เราคุยกับนักกีฬา จากฤดูกาล 2017 จํานวนมาก
หลายคนบอกว่านั่นเป็นฤดูกาล ที่ยากลําบากที่สุดสําหรับพวกเขา
คุณคิดว่าเพราะอะไร
ผมไม่รู้ ทุกปีในเนชันแนลฟุตบอลลีก มันยากลําบากอยู่แล้ว
ก็ต้องไปถามพวกเขาเอาเอง
ตลอดทั้งปีนั้นทอมและบิล
เหมือนพ่อกับแม่ทะเลาะกัน
มันตึงเครียดไปหมด
เหมือนว่าพอเปิดประตู
ก็ขี้หดตดหายกันหมดเลย
แค่เสียงหายใจก็ยังต้องระวังเลย
รู้สึกอย่างนั้นเลย ผมเคยคิดว่าเป็นแค่ผมคนเดียว
แต่คนอื่น ๆ ก็เป็น
ในฐานะผู้เล่นในทีมในปีนั้น
ผมรู้สึกได้ถึง ความตึงเครียดที่ก่อตัวขึ้น
แปลกมาก คุณรู้สึกได้เลย
เป็นอะไรที่สัมผัสได้
จากคนอื่น ๆ จากตัวของผมเอง จากในทีม
ปีนั้นเป็นบททดสอบเลย
ไม่ใช่แค่สิ่งที่เกิดขึ้นหลังม่าน
ในทีม
แต่สิ่งที่เกิดขึ้น ทั่วทั้งประเทศด้วย
รู้สึกได้ถึง ความตึงเครียดทั่วทุกหย่อมหญ้า
เราภูมิใจในประเทศของเรา
เราเคารพธงชาติของเรา
ไม่อยากเห็นเหรอ เจ้าของสักทีมในเนชันแนลฟุตบอลลีก
พอมีคนไม่เคารพธงชาติ
ก็บอกเลยว่า "เอาไอ้บ้านั่นออกจากสนามไปเลย
ไล่ออกไปเลย"
ตอนที่ทรัมป์ เริ่มเข้ามาเอี่ยวเรื่องเอ็นเอฟแอล
ผมรู้สึกกลัว ประธานาธิบดีแห่งสหรัฐอเมริกา
กล่าวโจมตีกลุ่มผู้เล่น ที่โดยมากเป็นชาวผิวสี
ที่คุกเข่าประท้วงระหว่างเพลงชาติ
พวกเขาประท้วงด้วยสันติวิธี ต่อความอยุติธรรม
ผมว่ามันคือการไม่เคารพต่อประเทศชาติ
ผมเลยบอกว่าลองย้ายประเทศดูมั้ย เผื่อชอบมากกว่านี้
สิ่งที่ทรัมป์พูดทําให้ผมโมโห
แต่เรากลับถูกมองว่า เป็นทีมที่สนับสนุนทรัมป์
ทรัมป์เป็นเพื่อนหรือไม่ก็สนิทสนม กับสามคนที่อยู่สูงสุดในทีมของเรา
คราฟต์เป็นเพื่อนกับเขา
ทอมมีหมวกสโลแกนทรัมป์ในล็อกเกอร์
บิลเขียนจดหมายถึงทรัมป์
เมื่อคนที่เป็นหน้าเป็นตาของทีม
สนับสนุนอะไรบางอย่างเป็นการส่วนตัว ทั้งที่ไม่เกี่ยวอะไรกับทีม
พวกเราทั้งทีม จะถูกตราหน้าไปแบบนั้นเช่นกัน
พอทรัมป์เรียกพวกเราว่าไอ้บ้า ทุกคนในห้องแต่งตัวเลยคุยกันว่า
"เราจะทํายังไงดีตอนเพลงชาติขึ้น"
(เพเทรียตส์ พบกับ ฮุสตัน เท็กซานส์ 24 กันยายน 2017)
ขอพาทุกคนเข้าสู่สนาม เพื่อรับฟังเพลงชาติ
ยืนขึ้น
เป็นความอัปยศ พวกเขาควรยืนตรงสิ
ผมชอบที่ท่านประธานาธิบดีพูดนะ
ถ้าไม่ยืนตรงแสดงความเคารพ ต่อประเทศก็ออกไปซะ
เบลิชิกและคราฟต์ต้องทําอะไรสักอย่าง ไล่พวกเขาออกไป
คุณรู้สึกถึงแรงกระทบเลย ได้ยินเสียงโห่ทันที
ถ้านั่นคือสิ่งที่ แฟน ๆ เพเทรียตส์รู้สึก
พวกเขาก็ไม่รู้จักตัวตนของพวกเราเลย
นักกีฬาที่พวกเขาเข้ามาเชียร์ เสื้อทีมที่พวกเขาซื้อ
พวกเขาไม่รู้จักพวกเราเลย
พวกเรามาเล่นกันแบบเหี่ยวเฉา รู้สึกได้เลยว่าลําบากจริง ๆ
เป็นช่วงเวลาและสถานที่ที่แตกต่าง แต่เราต้องทําให้เต็มที่
ค่อย ๆ ประเมินสถานการณ์ไป แล้วก็คว้าชัยไปด้วย
แต่สิ่งหนึ่งที่มี เมื่อคุณเล่นให้กับเพเทรียตส์
คือทุกปี เรารู้สึกถึงโอกาสการคว้าแชมป์
พอรู้สึกอย่างนั้นแล้ว คุณก็จะบอกตัวเองว่า
"มาลองเล่นเพื่อคว้าแชมป์กัน"
นึกออกมั้ย "คุณทําหน้าที่ของคุณ"
ทุกคน นี่คือการทําหน้าที่ของตัวเอง
ปกป้องเพื่อนร่วมทีม
ทําในสิ่งที่ต้องทํา
"ทําหน้าที่ตัวเอง"
แง่หนึ่งก็น่านับถือนะ
เหมือนแนวคิดพึ่งพาตัวเองของ อเมริกาแบบพื้นฐานสุด ๆ
คือเราให้ความสําคัญกับแค่การทํางาน
ในขณะเดียวกันมันก็สูบกินจิตวิญญาณนะ
เบรดีรอหลังเซ็นเตอร์
เบิร์คเฮดพุ่งไปแล้วและสู้สุดตัว
ทัชดาวน์
คว้าชัยไปอีกหนึ่ง
ชนะรวด 14 นัด
พวกเขาชนะนัดแล้วนัดเล่า
เบรดี กร็องค์รับได้และทําสองแต้ม
นี่คือควอเตอร์แบค ที่ดีที่สุด ผู้เล่นทรงคุณค่าของลีก
พวกเขาเล่นโดยปราศจากรอยยิ้ม
พวกเขาเล่นโดยปราศจากอารมณ์ใด ๆ
แต่ละสัปดาห์ การแข่งขันยากขึ้นเรื่อย ๆ
เราเล่นหนักขึ้นในทุกสัปดาห์
การแข่งขันเข้มข้นขึ้น เราก็ต้องรับมือมันแบบนั้น
เป็นธุรกิจมาก ๆ
เย็นชา
ไร้ซึ่งความสุข
เบรดีมองไปที่เขตทําคะแนน
สลัดหลุดแล้วทัชดาวน์
นิวอิงแลนด์ทัชดาวน์แบบสบาย ๆ
เพเทรียตส์เข้าสู่รอบตัดเชือก
ถึงแม้จะเข้ารอบตัดเชือก พวกเขาก็ไม่ชวนคุณฉลอง
เพราะไม่มีการเฉลิมฉลอง
ทําหน้าที่ของตัวเอง ออกไปทําคะแนน โอเคมั้ย
เบรดีขว้างออกไป
ทัชดาวน์โดยอาเมนโดลา
เบลิชิกดีใจสุด ๆ
ดีใจจนเนื้อเต้นเลย
หมดเวลาแล้ว
และเพเทรียตส์ ได้กลับไปเล่นซูเปอร์โบวล์อีกครั้ง
ได้คิดมั้ยว่าผลอาจจะต่างออกไปจากนี้
ท้ายที่สุดแล้ว ทั้งทีมก็ผนึกกําลังเข้าด้วยกัน
ภายใต้ความคิดที่ว่า
ทั้งหมดนี้มันคุ้มค่า
ถ้าเราชนะ
(สนามกีฬายูเอสแบงก์)
ทุกคน เข้ามาหลบลมหนาวกันข้างในนี้
ที่สนามกีฬายูเอสแบงก์ ใจกลางเมืองมินนีแอโพลิส
ฟิลาเดลเฟียปะทะกับนิวอิงแลนด์ ในซูเปอร์โบวล์ครั้งที่ 52 นี้
แชมป์เอเอฟซี
นิวอิงแลนด์ เพเทรียตส์
สําหรับเพเทรียตส์ในนัดนี้
คว้าแชมป์ซูเปอร์โบวล์มาแล้วห้าครั้ง และเข้าแข่งขันมาแล้วเจ็ดครั้ง
ขาประจําสองคนคือ บิล เบลิชิก ผู้ฝึกสอน
และควอเตอร์แบคทอม เบรดี
บิล เบลิชิกและทอม เบรดี
คือคู่ที่ประสบความสําเร็จที่สุด ในประวัติศาสตร์เอ็นเอฟแอล
แต่ช่วงหลังมานี้ เราได้ยินข่าวเกี่ยวกับเพเทรียตส์
ที่ไม่มีท่าทีว่าจะซาลง
ผมจําได้ว่าลงสนามไปแบบ
"เอาล่ะ ปีนี้หนักเอาเรื่อง"
ผมว่านั่นเป็นปีที่หลายคนคงบอกว่า
"ผมอาจไม่ได้เล่นด้วยใจรัก อย่างที่ควรจะเป็น"
แต่ภารกิจเพื่อคว้าชัยชนะ ยังคงเหมือนเดิม
เป้าหมายสุดท้ายของพวกเรา ยังคงเหมือนทุกครั้ง
คือการคว้าแชมป์ซูเปอร์โบวล์
เขาบอกว่าผมจะได้พูดแบบนี้ แค่ครั้งเดียวในชีวิต
แต่เรากลับมาแล้วเว้ย
ผมกําลังเตรียมความพร้อมก่อนลงสนาม
กําลังกระตุ้นทีมอย่างที่เคยทํามา
เรามาเหนือ สุดตัวทุกคน
นับสามมาเหนือ หนึ่ง สอง สาม
มาเหนือ
โดยที่ไม่รู้เลยสักนิดว่า กําลังจะได้เห็น
หนึ่งในปริศนาชวนงงที่สุดตลอดกาล แห่งนิวอิงแลนด์
มัลคอล์ม บัตเลอร์ เก็บอารมณ์ไม่อยู่ตรงขอบสนาม
ผมเก็บอารมณ์ไว้ไม่อยู่
ผมรู้สึกว่า ไม่ได้รับการปฏิบัติอย่างถูกต้อง
เพราะผมไม่รู้มาก่อนจนถึงเวลาแข่งขัน
ว่าผมจะไม่ได้ลงเล่น
ดิฉันมีโอกาสได้พูดคุยกับบิล เบลิชิก
และถามว่าทําไมถึงไม่ให้ มัลคอล์ม บัตเลอร์ลงเป็นตัวจริง
ทําไมบัตเลอร์ไม่ได้เล่นในทีมรับ โดยเขาบอกว่า
"การตัดสินเป็นไปเพื่อ สร้างโอกาสที่ดีที่สุดในการชนะ"
ถ้าบอกผมก่อนลงแข่งว่า
"มัลคอล์มจะไม่ได้ลงเล่นนะ
คิดว่าจะทําให้เราชนะมั้ย" ผมบอกได้เลยว่าไม่
ในปีนั้นราว 98 เปอร์เซ็นต์
มัลคอล์มลงสนาม เล่นเกมรับด้วยกันกับเรา
สามปีก่อนหน้านั้น ในซูเปอร์โบวล์ครั้งที่ 49
เขาช่วยทีมเอาไว้ได้
แย่งบอลได้ มัลคอล์ม บัตเลอร์แย่งบอลมาได้
มัลคอล์ม บัตเลอร์ เหลือเชื่อมาก ๆ
ในฐานะผู้เล่น ผมรู้ดีว่าทุกคนรู้สึกว่า
มัลคอล์มควรได้ลงเล่น แต่มันไม่ได้ขึ้นอยู่กับพวกเรา
ท้ายที่สุดแล้วเราเชื่อโค้ชของเรา
สองสัปดาห์สุดตื่นเต้น และอย่างที่จอห์น แมดเดนว่าเอาไว้
"ถึงเวลาปะทะ"
เบรดีเปิดเกม
ทางสะดวกฝั่งซ้าย
เจมส์ ไวท์ ข้ามเส้นสิบหลา เข้าเขตทําคะแนน
ทัชดาวน์เพเทรียตส์
ลุยโว้ย
พอเราทําคะแนนได้
จําได้ว่าผมบอกบิล "พวกเขาหยุดเราไม่ได้แน่"
แต่พอการแข่งขันดําเนินไป
ผมรู้สึกว่ามันเริ่มคุมไม่อยู่แล้ว
ส่งบอลเร็ว
เทรย์ เบอร์ตันขว้างไป รับได้ และทัชดาวน์
ว้าว
ฟิลาเดลเฟียทําแต้ม
เบรดี รับได้
กรอนคาวสกีทัชดาวน์
เราก็ทําแต้ม
ทั้งสองทีมผลัดกันทําแต้ม
กลายเป็นว่า "คุณพระ
นี่ต้องรอดูว่า ใครจะได้ครองบอลเป็นคนสุดท้ายเหรอ"
ขว้างบอลขึ้นไปที่เส้น 23 หลา
อโกเลอร์หลุดไปได้และจบรอบแรก
ทีมรับของนิวอิงแลนด์ เพเทรียตส์
รับมือจังหวะแบบนี้อย่างยากลําบาก
บัตเลอร์อยู่ที่ม้านั่ง ยังไม่ได้ลงเล่นเกมรับเลย
พอดูทิศทางการแข่งขันก็รู้สึกได้ว่า
เราต้องการเขาในสนามด่วนเลย
เอาเขาลงมาห้ามเลือด เดี๋ยวนี้เลยได้มั้ย
ทําทีจะให้เบลาต์
โฟลส์ขว้างไปเส้นข้าง รับได้และจบรอบแรก
โธ่เอ๊ย
เกมรับพวกเขาเละไม่เป็นท่า
แต่บิลก็ไม่เอาเขาลงสนาม
ไม่ใช่เพราะผลงานแน่ ๆ
เขาลงเล่นแทบจะทุกเกมตลอดฤดูกาล
เลยกลายเป็นว่า "เกิดบ้าอะไรขึ้นกันแน่"
ทําไมมัลคอล์ม บัตเลอร์ ถึงไม่ได้ลงสนาม
ผมไม่รู้อะไรเรื่องนี้เลยสักนิด จนกระทั่งทุกวันนี้
ผมถามผู้ฝึกสอน ถามเพื่อนร่วมทีม
ไม่มีใครรู้ว่าเกิดอะไรขึ้น หรือรู้สาเหตุของเรื่องนี้
คนยังถามผมจนถึงทุกวันนี้ "ทําไมถึงไม่ได้ลงเล่นซูเปอร์โบวล์"
ผมบอก "ผมก็ไม่รู้ เป็นการตัดสินใจของโค้ช"
ประเด็นคือผมไม่รู้จริง ๆ
ผมไม่รู้
ทิ้งให้ผมมองดูทีมของผม ตกที่นั่งลําบาก
ทั้ง ๆ ที่ผมรู้ว่าผมช่วยพวกเขาได้
ไม่แม้แต่นาทีเดียว
ไม่ได้เล่นเลย
ขว้างเข้าเขตทําคะแนนและ...
ทัชดาวน์ครับ
บิล เบลิชิก มองดูทีมรับของเขาถูกยําจนเละ
ในฤดูกาลปี 2017
มัลคอล์ม บัตเลอร์ ลงเล่นถึงร้อยละ 98 จากทุกนัด
ทําไมเขาได้ลงเล่นแค่รอบเดียว ในซูเปอร์โบวล์ครั้งนั้น
แมตต์ เราคุยเรื่องนี้กันไปแล้ว
ผมยังไม่ได้ถามเรื่องนี้นะ
ที่ผมทราบมา
คือเกิดอะไรขึ้นเป็นการส่วนตัว
ระหว่างบิลและมัลคอล์ม ที่ไม่เกี่ยวกับอเมริกันฟุตบอล
ทุกคนแค่ทําหน้าที่ของตัวเอง ดูหน้าที่ตัวเองในแต่ละแผนการเล่น
ทําหน้าที่ของตัวเอง
ผมรู้สึกมาโดยตลอดว่า ทุกการตัดสินใจของบิล
ขึ้นอยู่กับผลประโยชน์ของทีมเป็นหลัก
ส่วนอารมณ์เป็นเรื่องรอง
แต่กรณีมัลคอล์มมันกลับกัน
ต่างแค่หนึ่งคะแนน กับเวลาที่ใกล้จะหมด
ฟิลาเดลเฟีย อีเกิลส์ พยายามจะคว้าชัยมาให้ได้
รับได้กลางอากาศและเข้าเขตทําคะแนน
มันจบแล้ว
อีเกิลส์เอาชนะ นิวอิงแลนด์ เพเทรียตส์
กระดาษสีโปรยปราย
และเป็นสีเขียว
จําได้ว่าผมเดินออกจากสนามแบบงงสุด ๆ
นั่นคือนัดที่สําคัญที่สุด ในชีวิตของพวกเรา ณ ตอนนั้น
แต่มัลคอล์มไม่ได้ลงเล่น
แค่คิดถึงตอนนี้ก็ยังโมโหอยู่เลย
คือเราเล่นกันแบบถวายหัว
ทอมขว้างไปกว่า 500 หลา
ซึ่งไม่เคยเกิดขึ้นมาก่อน ในซูเปอร์โบวล์
เราเล่นแบบสุดชีวิต
เล่นแบบไม่กลัวตายเพื่อ เพื่อน ครอบครัว และเพื่อนร่วมทีม
แต่กลับไม่ได้รับคําอธิบาย
ผมรู้สึกเหมือนถูกโกงพูดตรง ๆ
ไม่รู้สึกแย่ด้วยที่พูดออกไป
ตอนเราแพ้ฟิลาเดลเฟีย อีเกิลส์
ผมรู้สึก "จบสักที" จําได้ว่าอีกหลายคน
ในห้องอาบน้ําหลังจบเกมก็ "ดีใจฉิบหายที่ฤดูกาลนี้จบลงเสียที
ไม่อยู่แล้วโว้ย"
หลังซูเปอร์โบวล์ครั้งนั้น
ฉันไม่เจอสถานการณ์ที่น่ากลัว
หดหู่
ในห้องแต่งตัวแบบวันนั้น
ค่อนข้างเห็นได้ชัดเลยว่า เบลิชิกอาจจะเสียทีมนี้ไป
และมีผู้เล่นหลายคนที่ไม่โอเค
และจะออกจากทีมหลังจบฤดูกาล
มัลคอล์ม บัตเลอร์ก็เช่นกัน
เขาโพสต์ข้อความเพื่อบอกลา
เบรดีคอมเมนต์จากใจด้วยความรัก
(รักนายมัลคอล์ม นายคือนักกีฬา และเพื่อนที่แสนวิเศษตลอดไป)
เขาดูจะเข้าอกเข้าใจ
ชะตากรรมของมัลคอล์ม หรือจะเรียกว่าอะไรก็ตาม
จากนั้นแดนนี อาเมนโดลา ที่เป็นทั้งที่ยึดเหนี่ยวและตัวรับ
ที่เบรดีสนิทด้วยจริงจัง ก็ออกจากทีมเหมือนกัน
ในตอนนั้นกร็องค์ก็คอมเมนต์
ในบางโพสต์ของแดนนี อาเมนโดลาว่า
"เป็นอิสระและเป็นสุข"
รู้สึกเหมือนมีการก่อกบฏ
(ทอมเบรดี พูดได้ดีมาก กร็องค์)
ก็แอบจิกกัดโค้ชเบลิชิกนั่นแหละ
เพราะรู้สึกเหมือนว่า เราไม่สามารถเป็น
อย่างที่เราอยากเป็นได้ ตลอดทั้งฤดูกาลนั้นกับเพเทรียตส์
ลุย
แปลกมากเลย คือแค่เล่นก็เครียดจะตายอยู่แล้ว
ทําไมเราต้องเพิ่มความเครียดด้วย ทั้ง ๆ ที่ทําอยู่ก็สุดความสามารถแล้ว
ไม่จําเป็นเลยจริง ๆ
(สามวันหลังจาก ซูเปอร์โบวล์ครั้งที่ 52)
ทุกคนพร้อมนะ
รู้สึกยังไงบ้าง
ผมรู้สึก...
เป็นคําถามล่อเป้านะ
เป็นความรับผิดชอบที่ยิ่งใหญ่
ผมทุ่มเทร่างกาย ทุกอย่าง แรงกายทั้งหมดที่มีมาตลอด 18 ปี
แล้วก็คิดว่า "นี่เราทําไปเพื่ออะไร"
นึกออกมั้ย "เราทําเพื่ออะไร เราทําเพื่อใคร
เราทําไปทําไม"
คุณต้องตอบคําถามพวกนั้นให้ได้
และต้องเชื่อมั่นในคําตอบนั้นด้วย
ถ้าหมดความเชื่อมั่นแล้ว ก็อาจถึงเวลาที่ต้องไปทําอย่างอื่น
ณ ตอนนั้น
ผมคิดว่า ทอมมีไม่ค่อยเป็นตัวของตัวเอง
หลายปีที่ผ่านมา เขาเสียสละมากมายเพื่ออยู่กับเรา
และเขาคงรู้สึกว่า ไม่ได้ถูกให้ค่าสักเท่าไร
ผมตระหนักได้ว่า เราใกล้มาถึงจุดจบแล้ว
และผมก็แค่พยายามประคับประคอง ทุกอย่างอย่างสุดความสามารถ
คําบรรยายไทยโดย แพงสุดา ปัญญาธรรม